میلی ساوونما باخانی فیکری ایشیق، تورکیه‌نین، بؤلوجو ترور هؤرگوتو پ‌کاکانین سوریه قولو پ.ی.دنین کنترلون‌داکی آفرینده عملیات ائده‌بیله‌جیی‌نین اشاره‌سینی وئردی.
ت‌رت خبره قاتیلدیغی پروگرامدا گوندمه دایر سوال‌لاری جاوابلایان فیکری ایشیق، آفرین اگر داوام‌لی بیر گوونلیک پروبلئمی حالینا گلیرسه، او زامان تورکیه‌نین، گریینی ائتمک قونوسوندا چکینمه‌یه‌جیینی بیلدیردی.
ایشیق، عینی شکیلده منبیجدن ده تورکیه‌یه قارشی تهدید اولورسا، اورا بیر عملیات ائدیلمه‌سی لازیم اولسا تورکیه‌نین بونو ائتمک‌دن چکینمه‌یه‌جیینی سؤیله‌دی.
تورکیه ایله روسیا آراسیندا داوام ائدن اس-400 گؤروشمه‌لرینه ده توخونان فیکری ایشیق،
"روسیا ایله تکنیکی ایشلر بیتدی، سون قرار نقطه‌سینه گلیندی، مالیه‌لشدیرمه اوصولو اوزرینده ایشی داوام ائتدیریریک. اؤنوموزدکی گون‌لرده بللی بیر نقطه‌یه گتیره‌بیلریک" دئدی.
ایشیق، تورکیه‌نین اؤز قایناقلاری ایله گلیشدیردیگی هاوا و موشک ساوونما سیستمی اوزرینده چالیشماسی حاقیندا ایسه، بو پروژه چرچیوه‌سینده فرانسا و ایتالیا ایله امکداش‌لیق ائتمه‌یه قرار وئریلدیگینی سؤیله‌دی.
فیکری ایشیق، آمریکا ایله ده امکداش‌لیق ائتمک قونوسونو گؤروشدوک‌لرینی بیلدیردی.
